CELEX: 62008CN0378
Language: et
Date: 2008-08-21 00:00:00
Title: Kohtuasi C-378/08: Eelotsusetaotlus, mille esitas Tribunale Amministrativo Regionale per la Sicilia (Itaalia) 21. augustil 2008 — ERG Raffinerie Mediterranee SpA jt versus Ministero dello Sviluppo Economico jt

22.11.2008   
            
            
               ET
            
            
               Euroopa Liidu Teataja
            
            
               C 301/14
            
         Eelotsusetaotlus, mille esitas Tribunale Amministrativo Regionale per la Sicilia (Itaalia) 21. augustil 2008 — ERG Raffinerie Mediterranee SpA jt versus Ministero dello Sviluppo Economico jt
   (Kohtuasi C-378/08)
   (2008/C 301/26)
   Kohtumenetluse keel: itaalia
   Eelotsusetaotluse esitanud kohus
   Tribunale Amministrativo Regionale per la Sicilia
   Põhikohtuasja pooled
   
      Kaebuse esitaja: ERG Raffinerie Mediterranee SpA jt
   
      Vastustaja: Ministero dello Sviluppo Economico jt
   Eelotsuse küsimused
   
               1.
            
            
               Kas EÜ artikli 174 lõikes 2, end. artikli 130R lõikes 2 nimetatud põhimõte („saastaja maksab”) ning 21. aprilli 2001. aasta direktiivi 2004/35/EÜ (1) sätted on takistuseks sellistele siseriiklikele sätetele, mille kohaselt võivad ametiasutused nõuda eraettevõtjatelt — pelgalt sel alusel, et viimased tegutsevad ajalooliselt saastunud või sellega piirneval alal — kahju heastamise meetmete võtmist sõltumata sellest, et saastuse eest vastutava isiku tuvastamiseks ei ole läbi viidud uurimist?
            
         
               2.
            
            
               Kas EÜ artikli 174 lõikes 2, end. artikli 130R lõikes 2 nimetatud põhimõte („saastaja maksab”) ning 21. aprilli 2001. aasta direktiivi 2004/35/EÜ sätted on takistuseks sellistele siseriiklikele sätetele, mis lubavad ametiasutustel omistada vastutuse spetsiifilises vormis keskkonnakahju kandmise eest isikule, keda seovad saastunud alaga omandisuhted või kaubanduslik tegevus, ilma et sealjuures oleks vaja eelnevalt hinnata põhjusliku seose olemasolu selle isiku tegevuse ja saastuse põhjustanud sündmuse vahel, ning tuginedes üksnes vastava isiku „seisundile” (ehk sellele, et tegemist on saastunud alal tegutseva ettevõtjaga)?
            
         
               3.
            
            
               
                  Idem […] ilma et oleks vaja eelnevalt hinnata, kas lisaks põhjuslikule seosele selle isiku tegevuse ja saastuse põhjustanud sündmuse vahel oli täidetud ka hooletuse või tahtluse subjektiivne nõue?
            
         
               4.
            
            
               Kas EÜ asutamislepingus sätestatud ühenduse põhimõtted konkurentsi kaitse valdkonnas ja osundatud direktiivid 2004/18/EÜ (2), 93/97/EMÜ (3) ja 89/665/EMÜ (4), on takistuseks sellistele siseriiklikele sätetele, mis lubavad ametiasutustel anda eraõiguslikele isikutele (Società Sviluppo S.p.A. ja Sviluppo Italia Aree Produttive S.p.A.) üle saneerimistöödega seonduvate uuringute tegemise ning nende tööde kavandamise ja teostamise ehk avalike ülesannete teostamise vahetult, ilma et eelnevalt oleks läbi viidud nõutud avalikku pakkumismenetlust?
            
         
      (1)  ELT L 143, lk 56; ELT eriväljaanne 15/08, lk 357.
   
      (2)  ELT L 134, lk 114; ELT eriväljaanne 06/07, lk 132.
   
      (3)  EÜT L 290, lk 1.
   
      (4)  EÜT L 395, lk 33; ELT eriväljaanne 06/01, lk 246.